Document ID: 31999R0936

Komisijas Regula (EK) Nr. 936/1999
(1999. gada 27. aprīlis),
ar ko groza vai atceļ atsevišķas regulas par preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2261/98 [2], un jo īpaši tās 9. pantu,
(1) tā kā ar Regulu (EEK) Nr. 2658/87 tika izveidota preču nomenklatūra, še turpmāk "kombinētā nomenklatūra", kas noder gan Kopienas Kopējam muitas tarifam, gan ārējās tirdzniecības statistikas vajadzībām;
(2) tā kā Kopiena ir parakstījusi Starptautisko konvenciju par preču aprakstīšanas un kodēšanas harmonizēto sistēmu, kas pazīstama ar nosaukumu "Harmonizētā sistēma";
(3) tā kā minētā kombinētā nomenklatūra ir izveidota, pamatojoties uz Harmonizēto sistēmu;
(4) tā kā, lai nodrošinātu iepriekšminētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju;
(5) tā kā gadījumos, kad tiek izdarītas izmaiņas preču aprakstos, to kodos un tiesību aktos paredzētās piezīmēs vai nu Harmonizētajā sistēmā, vai kombinētajā nomenklatūrā, ir jāatceļ dažas klasifikāciju nosakošas regulas, ja tās zaudējušas nozīmi vai spēku;
(6) tā kā dažas regulas būtību nav zaudējušas, tomēr tajās ir ietvertas atsauces uz kodiem un tiesību aktos paredzētām piezīmēm, kas vairs nepastāv, tās jāatjauno, iekļaujot spēkā esošus kodus un tiesību aktos paredzētas piezīmes;
(7) tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu,
IR PIEŅĒMUSI ŠO REGULU.
1. pants
A pielikuma 2. ailē uzskaitītajās regulās attiecībā uz precēm, kas minētas 3. un 4. ailē, kombinētās nomenklatūras kodus un tiesību aktos paredzētās piezīmes, kas dotas 5. ailē, aizstāj ar kombinētās nomenklatūras kodiem un tiesību aktos paredzētām piezīmēm, kas dotas 6. ailē.
2. pants
B pielikumā minētās regulas atceļ.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 27. aprīlī

Labels: 3